
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1830 

8 Δεκεμβρίου 2003 


ΑΠΟΦΑΣΕΙ Σ 

Αριθ. Φ7.2.2/21838/1309 

Τροποποίηση της Φ7.2.2/17840/1038/10.10.2003 απόφα¬ 
σης του Υπουργού Ανάπτυξης. 

Ο ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Τις διατάξεις του Ν. 1558/1985/(ΦΕΚ 137/Α) «Κυβέρ¬ 
νηση και Κυβερνητικά Όργανα» όπως αυτός τροποποιή¬ 
θηκε και συμπληρώθηκε μετο Ν. 2081/1992 (ΦΕΚ 154/Α). 

2. Το Π. Δ. 381/1989 «Οργανισμόςτου Υπουργείου ΒΕΤ» 
(ΦΕΚ 168 Α) όπως τροποποιήθηκε και συμπληρώθηκε με 
το Π.Δ. 191/96 (ΦΕΚ 154 Α). 

3. Το Π.Δ. 27/96 «Συγχώνευση των Υπουργείων Τουρι¬ 
σμού, Βιομηχανίας, Ενέργειας και Τεχνολογίας και Εμπο¬ 
ρίου στο Υπουργείο Ανάπτυξης» (ΦΕΚ 19 Α). 

4. Τη Δ15/Α/Φ19/8966/26.6.2000 (ΦΕΚ 841/Β/11.7.2000) 
υπουργική απόφαση «Τροποποίηση της Δ15/Φ19/2788/96 
(ΦΕΚ174 Β) και Δ15/Α/Φ19/110/2000 (ΦΕΚ 7Α) υπουργι¬ 
κών αποφάσεων - Μεταβίβαση στον Γενικό Γραμματέα 
του ΥΠ. ΑΝ. του δικαιώματος υπογραφής «Με Εντολή 
Υπουργού» άρθρο 1,παρ. β. 

5. Τη Φ7.2.2/17840/1038/20.10.2003 απόφαση (ΦΕΚ 
1547/τ.Β/17.10.2003) και θέμα «Συγκρότηση Ειδικής Επι¬ 
τροπής Ελέγχου της υλοποίησης της Επενδυτικής πρό¬ 
τασης της Εταιρείας Αγωγού Καυσίμου Αεροδρομίου 
Αθηνών Α.Ε. (ή Ε.Α.Κ.Α.Α. Α.Ε.) στο πλαίσιο της Δράσης 
7.2.2 του Επιχειρησιακού Προγράμματος «Ανταγωνιστι¬ 
κότητα» (ΕΠΑΝ) - ΚΠΣIII2000 - 2006», αποφασίζουμε: 

1. Τις ακόλουθες τροποποιήσεις στο προοίμιο της από¬ 
φασης: 

• στη σελίδα 2 στο στοιχείο με α.α 12 το ύψος της δα¬ 
πάνης ανέρχεται σε 4.000 €. 

• Προστίθεται νέο στοιχείο με α.α. 13: 

Τα άρθρα 3 παρ. 4 και 12 του Ν. 2860/2000 (ΦΕΚ Α 251) 
«Διαχείριση, παρακολούθηση και έλεγχος του Κοινοτικού 
Πλαισίου Στήριξης» και άλλες διατάξεις. 

2. Στο αποφασιστικό μέρος της απόφασης οι παράγρα¬ 
φοι 1 και 2 διαμορφώνονται ως εξής: 

1. Συγκροτούμε Ειδική Επιτροπή Ελέγχου η οποία απο- 
τελείταιαπό τους: 

α) Χατζόπουλο Μανώλη, υπάλληλο του Υπουργείου 
Ανάπτυξης, Τμηματάρχη της Δ/νσης Πετρελαϊκής Πολιτι¬ 
κής, ως Πρόεδρο. 


β) Προσωπάρη Ματθαίο, υπάλληλο της Δ/νσης Δημο¬ 
σίων Επενδύσεων του Υπουργείου Οικονομίας και Οικο¬ 
νομικών, ως μέλος. 

γ) Παγώνη Μελέτη, υπάλληλο της ΕΥΔΕ/ΣΕ.ΡΑ. της Γε¬ 
νικής Γραμματείας Συγχρηματοδοτούμενων Δημόσιων 
Έργων του Υπουργείου Περιβάλλοντος Χωροταξίας και 
Δημοσίων Έργων, ως μέλος. 

δ) Στεφανάκος, Ιωάννης Πολιτικός Μηχανικός ως εμπει¬ 
ρογνώμονας. 

Γραμματειακή υποστήριξη θα παρέχει η Ελευθερία Οι- 
κονομοπούλου, υπάλληλος του ΕΑΑ, αποσπασμένη στο 
Υπουργείο Ανάπτυξης. 

2. Έργο της Ειδικής Επιτροπής είναι ο έλεγχος και η πι¬ 
στοποίηση της εκτέλεσης του έργου της επενδυτικής 
πρότασης της «Ε.Α.ΚΑΑ.» και των αντιστοίχων δαπανών 
του, σύμφωνα μετά αναφερόμενα στην κοινή υπουργική 
απόφαση (σχετ. 9) και τον επισυναπτόμενο Οδηγό. Η Ει¬ 
δική Επιτροπή Ελέγχου θα υποστηριχθεί στο έργο της και 
ειδικότερα στην πιστοποίηση του φυσικού αντικειμένου 
του υλοποιηθέντος έργου, από ειδικό εξωτερικό εμπειρο¬ 
γνώμονα. 

3. Κατά τα λοιπά ισχύει η Φ7.2.2/17840/1038/ 
10.10.2003. 


ΕΓΧΕΙΡΙΔΙΟ ΕΛΕΓΚΤΩΝ 
ΓΙΑ ΤΗΝ ΚΑΤΑΒΟΛΗ ΤΗΣ ΕΠΙΧΟΡΗΓΗΣΗΣ 
στην Ε.Α.Κ.Α.Α. Α.Ε. 

«Οδηγίες για την τρόπο διενέργειας του ελέγχου 
εκτελεσθέντος φυσικού αντικειμένου απάτην Ε.Α.Κ.Α.Α. 

Α.Ε., αντίστοιχων δαπανών και κανονικότητας αυτών 

και πιστοποίησης από την Ειδική Επιτροπή Ελέγχου» 

ΚΕΦΑΛΑΙΟ Α: ΓΕΝΙΚΑ 

Α1. Στόχος του ελέγχου 

Στόχος του ελέγχου είναι: 

• Η πορεία υλοποίησης της επένδυσης σύμφωνα με τις 
εθνικές και κοινοτικές διατάξεις. 

• Η υλοποίηση του φυσικού και οικονομικού αντικειμέ¬ 
νου της επένδυσης. 

• Η τήρηση της επιλεξιμότητας, νομιμότητας και κανο¬ 
νικότητας των δαπανών και ιδιαίτερα αν οι κατηγορίες δα¬ 
πανών που δηλώθηκαν είναι αυτές που αναφέρονται στην 
απόφαση επιχορήγησης. 

• Η αξιοπιστία των πληροφοριών που δηλώνονται από 
τον επενδυτή 

• Η τήρηση των κανόνων δημοσιότητας για την ενημέρω¬ 
ση του κοινού ότι το έργο συγχρηματοδοτείται απάτην Ε.Ε. 

• Η δημιουργία και τήρηση ξεχωριστής λογιστικής με¬ 
ρίδας και ξεχωριστού τραπεζικού λογαριασμού για την 
επιδοτούμενη επένδυση 

• Η πληρότητα και η νομιμότητα των δικαιολογητικών 
και λοιπών παραστατικών στοιχείων πληρωμών και ειδι¬ 
κότερα: 

• Αν οι δαπάνες καλύπτονται από νόμιμα δικαιολογητι- 
κά. 

• Αν έχουν καταχωρηθεί στα επίσημα βιβλία της εται¬ 
ρείας στην ξεχωριστή λογιστική μερίδα. 

• Αν ο ΦΠΑ περιλαμβάνεται στην δαπάνη. 

• Αν έχει γίνει εξόφληση των τιμολογίων. 

• Η κοινοποίηση στην ειδική επιτροπή ελέγχου των 
στοιχείων που σχετίζονται με τον έλεγχο και την παρακο¬ 
λούθηση της επένδυσης. 

• Η τήρηση των δικαιολογητικών και λοιπών στοιχείων 
που αφορούν την επένδυση για διάστημα μεγαλύτερο 
των τριών ετών από την ολοκλήρωση του ΕΠ «Ανταγωνι¬ 
στικότητα». 

Α2. Μορφή του ελέγχου 

Ο έλεγχος θα είναι δειγματοληπτικός και θα επεκτείνε- 
ται εφόσον προκύψουν ανακρίβειες που αμφισβητούν τα 
δηλωθέντα. 

Α.3. Προετοιμασία ελέγχου - προπαρασκευαστικές 
ενέργειες της ελεγκτικής ομάδας πριν την μετάβαση 
της στην Ε.Α.Κ.Α.Α. ΑΕ για έλεγχο 

Το όργανο ελέγχου πριν μεταβεί στον τόπο πραγματο¬ 
ποίησης της επένδυσης για έλεγχο, θα πρέπει να προβεί 
σε ορισμένες προπαρασκευαστικές ενέργειες και διε- 
ρευνήσεις ώστε πηγαίνοντας στην επιχείρηση να είναι 
απόλυτα ενημερωμένο και προετοιμασμένο για την ελεγ¬ 
χόμενη υπόθεση ώστε να πραγματοποιήσει τον έλεγχο 
χωρίς προβλήματα και ελλείψεις. 

Πρέπει να γίνει απόλυτα κατανοητό ότι η άρτια προπα- 
ρασκευή και προετοιμασία του ελέγχου δημιουργεί τις 
προϋποθέσεις για επιτυχημένο, αποτελεσματικό και πλή¬ 
ρη έλεγχο χωρίς ιδιαίτερες καθυστερήσεις. 

Α.4. Δικαιολογητικά και στοιχεία που πρέπει να έχει 
προετοιμάσει ο επενδυτής για την διευκόλυνση του 
ελέγχου 

1. Καταστατικό σύστασης της εταιρείας και τροποποιή¬ 
σεις του, μετά αντίστοιχα ΦΕΚ. 

2. Αντίγραφο πρακτικού της τελευταίας Γεν. Συνέλευ¬ 
σης από το οποίο να φαίνεται η μετοχική σύνθεση. 

3. Στοιχεία πιστοποίησης της καταβληθείσας αύξησης* 
του εταιρικού κεφαλαίου, για την κάλυψη της ιδίας συμ¬ 
μετοχής: * (εάν συντρέχει τέτοια περίπτωση) 

α) Απόφαση της Γεν. Συνέλευσης για αύξηση του εται¬ 
ρικού κεφαλαίου (απόσπασμα πρακτικού + ΦΕΚ δημοσί¬ 
ευσής του). 

β) Πρακτικό του Δ. Σ. για την πιστοποίηση της καταβολής 
της αύξησης του εταιρικού κεφαλαίου και ΦΕΚ ανακοίνω¬ 
σης του στο ΤΑΠΣ ή η ανακοίνωση καταχώρησης στο μη¬ 
τρώο Α.Ε. του Υπουργείου Εμπορίου (της οικείας νομαρ¬ 
χίας) της πιστοποίησης της καταβολής της αύξησης. 

4. Πρακτικά Δ. Σ. του επενδυτή για την εκτέλεση του έρ¬ 
γου και την χρηματοδότησή του και εκθέσεις εσωτερικού 
ελέγχου του επενδυτή, εάν υπάρχουν, για το έργο . 


5. Καταστάσεις εξοφληθέντων τιμολογίων κλπ παρα¬ 
στατικών του υλοποιηθέντος έργου, κατά κατηγορία δα¬ 
πάνης, σύμφωνα με την ΚΥΑ επιχορήγησης της ΕΑΚΑΑ. 
Οι καταστάσεις θα περιέχουν τις εξής στήλες: Αρ. τιμο¬ 
λογίου, ημερομηνία έκδοσής του, επωνυμία εκδότη, κα¬ 
τηγορία δαπάνης, περιληπτική περιγραφή του αντικειμέ¬ 
νου που αφορά η δαπάνη του τιμολογίου και δαπάνη χω¬ 
ρίς Φ.Π.Α. 

Στις εν λόγω καταστάσεις θα εμφανίζονται σε χωριστό 
τμήμα οι προκαταβολές. Με βάση τις καταστάσεις θα γί¬ 
νει ο δειγματοληπτικός έλεγχος των παραστατικών (που 
θα επιδεικνύονται στο όργανο ελέγχου κατά την διάρκεια 
του επιτόπιου ελέγχου), 

6. Λοιπές συμβάσεις εκτέλεσης διαφόρων έργων, εάν 
αυτές υπάρχουν, (θεωρημένες από την αρμόδια Δ.Ο.Υ) 

7. Οι κατά νόμο απαιτούμενες άδειες για την υλοποίηση 
της επένδυσης, εφόσον αυτές απαιτήθηκαν, πέραντου Ν. 
3054/2002. 

8. Στοιχεία δανεισμού: 

8α. Αντίγραφο της σύμβασης του επενδυτικού δανείου 
(απ’ την οποία να προκύπτει ότι σύμβαση αφορά την συ¬ 
γκεκριμένη επένδυση). 

8β. Βεβαίωση της δανειοδοτούσας τράπεζας στην 
οποία να φαίνονται οι πραγματοποιηθείσες εκταμιεύσεις 
του επενδυτικού δανείου με τις αντίστοιχες ημερομηνίες 
εκταμίευσης. Επίσης θα επισυνάπτονται αντίγραφα των 
σχετικών εγγράφων των εκταμιεύσεων αυτών, αν ισχύει 

8γ. Αντίγραφο της σύμβασης εκχώρησης της επιχορή¬ 
γησης έναντι παροχής ισόποσου τραπεζικού δανεισμού 
(εφόσον έχει συναφθείτέτοια σύμβαση). Επίσης, βεβαίω¬ 
ση της τράπεζας με την οποία έχει συναφθεί η σύμβαση 
εκχώρησης, στην οποία να φαίνονται οι πραγματοποιη- 
θείσες εκταμιεύσεις του πρόσκαιρου δανείου έναντι επι¬ 
χορήγησης, με τις αντίστοιχες ημερομηνίες εκταμίευσης. 
Επίσης θα επισυνάπτονται αντίγραφα των σχετικών εγ¬ 
γράφων των εκταμιεύσεων αυτών. 

9. Ισοζύγιο Αναλυτικών Γενικών Καθολικών το οποίο 
πρέπει να είναι ενημερωμένο με όλες τις δαπάνες της 
επένδυσης ως τη καθορισθείσα ημέρα του ελέγχου (θα 
επιδοθεί στο όργανο ελέγχου κατά την επιτόπια μετάβα¬ 
ση του). 

10. Γενικό ημερολόγιο για τις δαπάνες που αφορούν 
την επένδυση, (ή ανάλυση του λογ/μου που τηρούνται ή 
οι καταστάσεις που τηρεί ο ρπήθοί Αοοουηίαηί). 

11. Συνοπτική τεχνική περιγραφή του υλοποιηθέντος 
μέχρι την συγκεκριμένη φάση επενδυτικού έργου (ανά 
κατηγορία). 

12. Προδιαγραφές εξοπλισμού (ΜαΙθπαΙ ΒθηυίείΙίοηε) 
σε έκδοση για παραγγελία (Ιεευο Ιογ ΟιτΙβι·) και σχέδια 
προμηθευτών καθώς επίσης και μελέτες προμηθευτών. 

13. Πιστοποιητικά ελέγχων και παραλαβής εργασιών 
υπογεγραμμένα από τον επιβλέποντα του Έργου. 

14. Πιστοποιητικά εξοπλισμού. 

15. Αναλυτικό τελικό κοστολόγιο Έργου (ρποο όοοΚ). 

16. Ημερολόγιο Έργου (μόνο για σημαντικά έργα) 
όπως μεγάλες επεκτάσεις κ.λπ. 

17. Σχέδιο «ως κατασκευάσθει» υπογεγραμμένο κατά 
προτίμηση σε ηλεκτρονική μορφή. 

18. Λίστα των εργασιών που πρέπει ακόμη να ολοκλη¬ 
ρωθούν (ρθηάίπ 9 ίΐθίτιε ΙίεΙ) και δεν είναι απαραίτητα για 
την λειτουργία του έργου, (π.χ. ασφαλτόστρωση). 

19. α. Συμβάσεις Προμήθειας των υλικών που ενσωμα¬ 
τώθηκαν στα πάγια. 

β. Το Συμβόλαιο με τον Εργολάβο. 

20. Ανάλυση των δαπανών (π.χ. τον υπολογισμό της 
αξίας των υλικών που προμήθευσε η ΕΑΚΑΑ ΑΕ, τα έξοδα 
εσωτερικού προσωπικού της εταιρίας, τα έξοδα μελέτης, 
έξοδα επίβλεψης και τρίτων κ.λπ.) ανά πάγιο. 

Σημείωση: Τα δικαιολογητικά 11-18 είναι απαραίτητα 
για το έργο του εξωτερικού εμπειρογνώμονα. 

ΚΕΦΑΛΑΙΟ Β: ΕΛΕΓΧΟΣ 

Β1. Έλεγχος γενικών στοιχείων του φορέα 

Ο έλεγχος των στοιχείων αυτών είναι απαραίτητος για 
την συμπλήρωση του αντίστοιχου κεφαλαίου της έκθε¬ 
σης ελέγχου (Κεφάλαιο Α: Γενικά Στοιχεία). 

Ο έλεγχος γενικών στοιχείων περιλαμβάνει: 

1. έλεγχο του καταστατικού της εταιρείας και των τρο- 
ποποιήσεών του ως προς τα εξής σημεία: 

1.1. την επωνυμία της εταιρείας, 

1.2. την Νομική της μορφή, ή 

1.3. αν έχει γίνει κάποια συγχώνευση με άλλη εταιρεία, 
ή απορρόφησή της από άλλη εταιρεία. 

1.4. Το ιδρυτικό κεφάλαιο και τις διαδοχικές αυξήσεις 
αυτού (μετρητά, αναπροσαρμογή παγίων κ.λπ.), και άρα 

1.5. έλεγχο της μετοχικής ή εταιρικής σύνθεσης 

1.6. Επίσης έλεγχο του καταστατικού σε σχέση μετυχόν 
δέσμευση που επιβάλλεται από την απόφαση υπαγωγής 
για μη μεταβίβαση μετοχών ή μεριδίων χωρίς προηγού¬ 
μενη έγκριση: (ελέγχεται η ύπαρξη ή μη ανάλογου δε¬ 
σμευτικού όρου στο καταστατικό). 

1.7. πρακτικά Δ.Σ. του επενδυτή για την εκτέλεση του 
έργου και την χρηματοδότησή του και εκθέσεις εσωτερι¬ 
κού ελέγχου του επενδυτή, εάν υπάρχουν, για το έργο. 

2. των πρακτικών των Γ.Σ. για την έγκριση των οικονομι¬ 
κών καταστάσεων κάθε χρόνο. 

Β2. Έλεγχος οικονομικού αντικειμένου 

Τα αποτελέσματα του ελέγχου του οικονομικού αντι¬ 
κειμένου αποτυπώνονται στο Κεφάλαιο Γ της έκθεσης 
ελέγχου. 

1. Έλεγχος των παραστατικών, των δαπανών και των 
λοιπών συνοδευτικών στοιχείων 

• Ελέγχεται αν τα παραστατικά έχουν εκδοθεί επ’ ονό- 
ματι της εταιρίας ΕΑΚΑΑ Α. Ε. Δεν μπορούν να γίνουν απο¬ 
δεκτά παραστατικά δαπανών που γίνονται επ’ ονόματι 
τρίτων (π.χ. μετόχων ή εταίρων). Κατ’ εξαίρεση, όταν δεν 
έχει ακόμα συσταθεί η εταιρεία και γίνονται δαπάνες - έρ¬ 
γα από τους εν συνεχεία ιδρυτές - μετόχους της γίνονται 
αποδεκτά τα παραστατικά δαπανών αυτών, της επένδυ¬ 
σης που είναι επ’ ονόματί τους, υπό την προϋπόθεση ότι 
γίνονται «για λογαριασμό της υπό σύσταση εταιρείας...». 
Αυτή είναι η μόνη περίπτωση «εισφοράς» των παγίων (ή 
των τμημάτων τους) στην εταιρεία που ιδρύεται, και που 
επιτρέπεται από το καθεστώς ενίσχυσης. Κάθε αγορά ή 
κατασκευή παγίου από μέτοχο, εταίρο ή τρίτο που γίνεται 
ενόσω υπάρχει η εταιρεία και στη συνέχεια εισφέρεται εις 
είδος στο μετοχικό της κεφάλαιο δεν αποτελεί επιλέξιμη 
δαπάνη στα πλαίσια ενίσχυσης βάσει του καθεστώτος ενί¬ 
σχυσης. 

Σε κάθε περίπτωση στην έκθεση ελέγχου πρέπει να ανα- 
φέρονται τα πλήρη στοιχεία και η ημερομηνία έκδοσης 
πρώτου παραστατικού υλοποίησης της επένδυσης. 

• Ελέγχεται αν στο παραστατικό αναγράφεταιτο Α.Φ. Μ. 

• Ελέγχεται ο εκδότης του παραστατικού (έδρα, αντι¬ 


κείμενο, συγγενής εταιρεία κ.λπ.) για να διαπιστωθεί αν ο 
προμηθευτής είναι κατασκευαστής ή αντιπρόσωπος εξο¬ 
πλισμού ή συγγενής εμπορική εταιρεία κλπ για την εξα¬ 
κρίβωση του πραγματικού κόστους, του καινουργούς του 
εξοπλισμού κ.λπ. 

• Ελέγχεται αν στην αιτιολογία του παραστατικού περι- 
γράφεται με σαφήνεια το συγκεκριμένο πάγιο της επέν¬ 
δυσης (ή το συγκεκριμένο έργο που σχετίζεται με την 
επένδυση). Με αυτόν τον έλεγχο θα διαπιστωθούν: 

- τυχόν παραστατικά που δεν είναι επιλέξιμα βάσει του 
εγκεκριμένου καθεστώτος ενίσχυσης και τα οποία δεν θα 
ληφθούν υπόψη. 

- αν το παραστατικό αναφέρεται σε εργολαβική ή άλλου 
είδους σύμβαση ή σε συγκεκριμένη πιστοποίηση έργου, 
θα πρέπει να γίνεται πλήρης έλεγχος της σύμβασης ή της 
πιστοποίησης, τα οποία πρέπει να συνοδεύουν το παρα¬ 
στατικό, όπως αναλυτικά περιγράφεται στο σχετικό πα¬ 
ρακάτω κεφάλαιο. 

• Ελέγχεται αν το παραστατικό της δαπάνης συνοδεύ¬ 
εται από όλα τα λοιπά απαιτούμενα κατά περίπτωση στοι¬ 
χεία και παραστατικά όπως αυτά αναλύονται πιο πάνω και 
γίνεται διασταύρωση των στοιχείων του τιμολογίου με 
εκείνα του Δελτίου Αποστολής, της φορτωτικής, του 
ΡαοΙάηρ ΙίεΙ, της διασάφησης (όπου υπάρχει) κ.λπ. 

• Γίνεται έλεγχος των αποδείξεων για αμοιβές παροχής 
υπηρεσιών, 

• Ελέγχεται η περιγραφή της παρασχεθείσας υπηρε¬ 
σίας. Πρέπει να προκύπτει με σαφήνεια ότι αυτή αφορά 
στην εγκριθείσα επένδυση. 

• Γίνεται έλεγχος των παραστατικών και λοιπών στοι¬ 
χείων σε περιπτώσεις ιδιοκατασκευής παγίων από τον 
επενδυτή. 

Μετά το πέρας του ελέγχου των παραστατικών και των 
λογιστικών εγγραφών στα βιβλία της επιχείρησης, όλα τα 
πρωτότυπα παραστατικά που αφορούν στην ενισχυόμενη 
επένδυση σφραγίζονται υποχρεωτικώς από το Όργανο 
Ελέγχου, με την ειδική σφραγίδα. 

2. Έλεγχος μέσω των λογιστικών βιβλίων 

Γενικά: 

Για να είναι δυνατός ο έλεγχος μέσω των λογιστικών βι¬ 
βλίων (είτε αυτά είναι μηχανογραφημένα είτε όχι) πρέπει 
να έχουν γίνει οι λογιστικές εγγραφές, για όλα τα παρα¬ 
στατικά τιμολόγησης του έργου και έχουν ενημερωθεί τα 
καθολικά. Εννοείται ότι για όποια παραστατικά δεν έχουν 
γίνει οι λογιστικές εγγραφές στα βιβλία, αυτές πρέπει να 
γίνουν άμεσα, κατά τη διάρκεια του ελέγχου, για να μπο¬ 
ρέσουν τα συγκεκριμένα παραστατικά να ληφθούν υπό¬ 
ψη στην ενισχυόμενη επένδυση. 

Επίσης, για να ξεκινήσει ο έλεγχος πρέπει ο επενδυτής 
να έχει εκτυπώσει ή καταρτίσει: 

α) το γενικό ισοζύγιο των πρωτοβάθμιων καθώς και δευ¬ 
τεροβάθμιων και τριτοβάθμιων λογαριασμών 

β) το ισοζύγιο γενικών αναλυτικών καθολικών (καρτέ¬ 
λες) των παγίων και των λοιπών λογαριασμών που αφο¬ 
ρούν την επένδυση, π.χ. προμηθευτές-Τράπεζες, πιστω¬ 
τές διάφοροι, κεφάλαιο, αποθεματικά, Γραμμάτια πλη¬ 
ρωτέα, παραγγελίες εξωτερικού, χρηματικά διαθέσιμα. 

Πριν αναλυθεί ο τρόπος ελέγχου, θα γίνει μια συνοπτι¬ 
κή παρουσίαση των τρόπων αγοράς των παγίων κ.λ.π 
στοιχείων της επένδυσης καθώς και των λογιστικών εγ¬ 
γράφων που γίνονται σε κάθε περίπτωση. 

Τρόποι αγοράς: 

• Μετρητοίς: (α) Πληρωμή με μετρητά απευθείας απ’ 

το ταμείο της επιχείρησης-Αγορές με με¬ 
τρητά απευθείας απ’ το ταμείο γίνονται 
μόνο για μικρής αξίας προϊόντα (το πολύ 
μέχρι πεντακόσιες χιλιάδες). 

(β) Πληρωμή μέσωτραπέζης, με επιταγή 
(-ες) άμεσης λήξης. 

(γ) πληρωμή με πίστωση του τραπεζικού 
λογαριασμού του προμηθευτή. 

• Επί πιστώσει: (α) Με γραμμάτια πληρωτέα. 

(β) Με επιταγές. 

(γ) Με «ανοιχτό Λογαριασμό» δηλ. με 
διακανονισμό σε δόσεις, χωρίς την υπο¬ 
γραφή γραμματίων ή επιταγών. 

ΣΗΜ: Εννοείται ότι μπορεί ένα μέρος της αξίας να έχει 
καταβληθεί μετρητοίς και το υπόλοιπο να είναι επί πι¬ 
στώσει. 

Διαδικασία Ελέγχου 

1. Σε κάθε περίπτωση ελέγχεται εάν έχουν πραγματο¬ 
ποιηθεί οι απαιτούμενες ημερολογιακές εγγραφές όπως 
αναλύθηκε παραπάνω με βάσει τα παραστατικά και στοι¬ 
χεία που έχουν τεθεί υπόψη του Οργάνου Ελέγχου. 

2. Εννοείται ότι αφού έχουν γίνει οι αντίστοιχες ημερο¬ 
λογιακές εγγραφές θα πρέπει να έχουν ενημερωθεί καιτα 
αντίστοιχα καθολικά των λογαριασμών της επένδυσης 
και να έχει εκτυπωθεί ή να μπορεί να εκτυπωθεί το προ¬ 
σωρινό ισοζύγιο πρωτοβάθμιων - δευτεροβάθμιων - τρι¬ 
τοβάθμιων λογαριασμών, 

3. Επισημαίνεται ότι πρέπει να γίνεται έλεγχος του κα¬ 
θολικού (δηλ. της καρτέλας) κάθε παγίου, στο οποίο εν¬ 
νοείται ότι έχουν χρεωθεί όλα τα παραστατικά που έχει 
καταγράψει - ταξινομήσει στην κατάσταση ο επενδυτής 
και έχουν προηγουμένως ελεγχθεί από το Ο.Ε. Το άθροι¬ 
σμα των αξιών των τιμολογίων της κατάστασης που αφο¬ 
ρούν το συγκεκριμένο πάγιο, πρέπει να συμφωνεί με το 
υπόλοιπο του αναλυτικού λογ/σμού (καρτέλας) του συ¬ 
γκεκριμένου παγίου. Αν αυτά δεν συμφωνούν, πρέπει να 
γίνει περαιτέρω διερεύνησητης καρτέλας σε συνεργασία 
με τον υπεύθυνο λογιστή της επιχείρησης, ώστε να απο¬ 
σαφηνιστεί η αιτία της εμφανιζόμενης διαφοράς, μπορεί 
επίσης να έχει περαστεί στην πίστωση κάποιο πιστωτικό 
δηλ. επιστροφή, να έχει δοθεί κάποια έκτων υστέρων έκ¬ 
πτωση, να έχει γίνει κάποια χρέωση που δεν σχετίζεται με 
το συγκεκριμένο πάγιο της επένδυσης κ.λπ. 

4. Ειδικά προκειμένου για επενδύσεις για την υλοποίη¬ 
ση των οποίων ο επενδυτής δεν έχει ανοίξει αναλυτικούς 
λογ/σμούς (τόσο ενδιάμεσους όσο και κανονικούς) για 
κάθε συγκεκριμένο πάγιο, αλλά τήρησε τους λογ/σμούς 
παγίων σε συγκεντρωτικό επίπεδο (δηλ. ένας λογαρια¬ 
σμός για περισσότερα του ενός πάγια, σε πρωτοβάθμι¬ 
ους ή δευτεροβάθμιους λογαριασμούς), ο επενδυτής μέ¬ 
σω του υπεύθυνου λογιστή του θα πρέπει, στα πλαίσια 
προετοιμασίας του ελέγχου, να έχει από πριν εντοπίσει 
και υπογραμμίσει αναλυτικά όλα τα τιμολόγια και αποδεί¬ 
ξεις που αφορούν σε κάθε πάγιο της επένδυσης στο συ¬ 
γκεντρωτικό αυτό λογαριασμό και το οποία θα έχει κατα¬ 
γράψει στην κατάσταση δαπανών που θα έχει προετοιμά¬ 
σει για το Όργανο Ελέγχου. Σε τέτοιες περιπτώσεις κατά 
πρώτο ο έλεγχος γίνεται στα τιμολόγια - αποδείξεις που 
οι χρεώσεις τους έχουν υπογραμμιστεί. Δεν πρέπει όμως 
ο έλεγχος να περιορίζεται μόνο σε αυτά, αλλά οφείλει να 
επεκτείνεται και στις υπόλοιπες χρεώσεις που έχουν γίνει 


στην καρτέλα κατά το χρονικό διάστημα υλοποίησης της 
επένδυσης προς διακρίβωση αν οι χρεώσεις αυτές αφο¬ 
ρούν ή όχι στην ελεγχόμενη επένδυση (για τυχόν απο- 
κρυφθέντα από το Όργανο Ελέγχου τιμολόγια κ.λπ., που 
μπορεί να μην είναι εξοφλημένα κ.λπ.). Επίσης πρέπει να 
ελέγχονται και οι πιστώσεις της καρτέλας για τυχόν πι¬ 
στωτικά, επιστροφές, εκπτώσεις κ.λπ. που δεν τέθηκαν 
υπόψη του Οργάνου Ελέγχου, προς καθορισμό των δα¬ 
πανών των παγίων της επένδυσης. 

Δηλαδή τελικά το Όργανο Ελέγχου σε αυτή τη φάση 
ελέγχει για να εντοπίσει τυχόν εγγραφές (χρεωπιστώ- 
σεις) και τιμολόγια - αποδείξεις ή και άλλου είδους παρα¬ 
στατικά (πιστωτικά, εκπτώσεις, επιστροφές κ.λπ.) που 
αφορούν στην επένδυση και δεν έχουν επιδειχθεί - περι- 
ληφθεί στην κατάσταση από τον επενδυτή, για τον καθο¬ 
ρισμό του κόστους της επένδυσης μέσω των παραστατι¬ 
κών των λογιστικών εγγράφων. 

3. Έλεγχος εξόφλησης επενδυτικών έργων 

Ο ουσιαστικός έλεγχος της εξόφλησης των επενδυτι¬ 
κών έργων, αποτελεί ένα από τα σημαντικότερα σημεία 
στον έλεγχο των επενδύσεων. Αρχικά πρέπει να γίνει η 
υπενθύμιση ότι επενδυτικά έργα που δεν έχουν εξοφλη¬ 
θεί, δενλαμβάνονται υπόψη για την καταβολή δόσεωντης 
επιχορήγησης. Για το λόγο άλλωστε αυτό, αναφέρεται 
στην αρχή του παρόντος εγχειριδίου ότι στην κατάσταση, 
που έχει προετοιμάσει ο επενδυτής, τα έργα (ή τα τμήμα¬ 
τά τους) που είναι επί πιστώσει, αναγράφονται χωριστά, 
σε άλλη στήλη. 

Αρχίζοντας την ανάλυση για τις διαδικασίες ελέγχου 
της εξόφλησης των έργων, θα ανακεφαλαιώσουμε ότι μέ¬ 
χρι αυτή τη φάση ελέγχου έχει ελεγχθεί από το Όργανο 
Ελέγχου ότι υπάρχουν όλα τα παραστατικά και τα παρα¬ 
στατικά των παγίων (τιμολόγια, αποδείξεις κλπ) καθώς και 
όλα τα παραστατικά εξόφλησης αυτών και πως έχουν γί¬ 
νει όλες οι σχετικές εγγραφές. 

Διαδικασία Ελέγγου 

Κατ’ αρχήν, 

1. Θα πρέπει να ζητηθεί ισοζύγιο Γ.Κ. προσωρινό ή ορι¬ 
στικό για το μήνα Δεκέμβριο από τις θεωρημένες εκτυ¬ 
πώσεις και 

2. Το ισοζύγιο κατά την ημερομηνία ελέγχου ή του τε¬ 
λευταίου μήνα πριν τον έλεγχο το οποίο έχει εκτυπωθεί 
μετά την πλήρη ενημέρωση των βιβλίων με όλα τα παρα¬ 
στατικά της επένδυσης, 

3. Από το ισοζύγιο (το πλήρως ενημερωμένο) εντοπίζε¬ 
ται ο λογ/σμός προμηθευτές και διαπιστώνεται το υπό¬ 
λοιπο του λογ/σμού αυτού. 

4. Στη συνέχεια ζητείται το ισοζύγιο προμηθευτών του 
οποίου το υπόλοιπο θα πρέπει να συμφωνεί με αυτό του 
λογ/σμού προμηθευτές του ισοζυγίου του Γενικού Καθο¬ 
λικού. 

5. Από το ισοζύγιο προμηθευτών εντοπίζονται (βάσει 
των παραστατικών που έχουμε) οι προμηθευτές που αφο¬ 
ρούν την επένδυση για τους οποίους ζητούνται τα αναλυ¬ 
τικά καθολικά (καρτέλες) τους. 

6. Από τα αναλυτικά καθολικά κάθε προμηθευτή 

7. Διασταυρώνονται τα παραστατικά τα οποία έχουν δο¬ 
θεί στο Ο.Ε. από την εταιρεία, εντοπίζονται τυχόν παραστα¬ 
τικά (τιμολόγια, αποδείξεις πληρωμής κ.λπ.) τα οποία ανα- 
φέρονται στο αναλυτικό καθολικό αλλά δεν έχουν δοθεί στο 
Ο. Ε. και τα οποία ζητούνται να επιδοθούν και να ελεγχθούν. 

8. Από τα παραστατικά που έχουμε πλέον την πλήρη ει¬ 
κόνα τους αναζητείται ο ακριβής τρόπος πληρωμής (π.χ., 

επιταγές άμεσης λήξης ή μεταχρονολογημένες, γραμμά¬ 
τιο πληρωτέα, μετρητά). 

Είναι αυτονόητο ότι αντίστοιχα έχουν διενεργηθεί οι 
σχετικές ημερολογιακές εγγραφές στις οποίες το Ο.Ε. 
μπορεί να προστρέξει δειγματοληπτικά για έλεγχο. 

Με τον έλεγχο αυτό θα εντοπισθούν τα πιστωτικά υπό¬ 
λοιπα προς τους προμηθευτές τα οποία θα καταγραφούν 
στην έκθεση που θασυντάξειτο Ο. Ε. 

Από τον έλεγχο των παραστατικών και της αιτιολογίας 
πληρωμής που αναφέρεται σ’ αυτά, προσδιορίζεται με 
ακρίβεια ο τρόπος πληρωμής. 

Οι συνήθης τρόποι πληρωμής είναι με μετρητά, με επι¬ 
ταγές και με γραμμάτια πληρωτέα. 

Στις περιπτώσεις πληρωμών με μετρητά θα πρέπει αυ¬ 
τό να γίνεται υποχρεωτικό μέσω Τράπεζας (πλην εξόφλη¬ 
σης μικροποσών κάτω των πεντακοσίων χιλιάδων) για τα 
οποία θα υπάρχουν τα αντίστοιχα γραμμάτια είσπραξης 
της Τράπεζας. 

Επιταγές: Αν η επιταγή (-ες) είναι κατά την έκδοση της 
(τους) άμεσης λήξης: πρέπει να γίνει πλήρης έλεγχος ότι 
αυτή έχει πληρωθεί. 

Στο πλαίσιο αυτό πρέπει: 

(α) να ζητηθεί από το λογιστήριο ο αναλυτικός λογαρια¬ 
σμός (καρτέλα) 38 «χρηματικά διαθέσιμα» του συγκεκρι¬ 
μένου λογαριασμού καταθέσεωντου επενδυτή στην Τρά- 
πεζα και να ελεγχθεί μέσω αυτού ότι η συγκεκριμένη επι¬ 
ταγή έχει πληρωθεί και 

(β) να ζητηθεί το εξτρέ της τράπεζας από το οποίο επί¬ 
σης θα προκύπτει ότι η συγκεκριμένη επιταγή πληρώθη¬ 
κε. Αν από τον έλεγχο αυτό προκύψει ότι η συγκεκριμένη 
επιταγή ακυρώθηκε και αντικατεστάθη με άλλη επιταγή 
(ίσως άλλης τράπεζας...), συνεχίζουμε τον ως άνω έλεγ¬ 
χο, ζητώντας την καρτέλλα του άλλου λογαριασμού κα¬ 
ταθέσεων της τράπεζας και το σχετικό εξτρέ της. 

Γ ραμμάτια πληρωτέα: Και σε αυτή την περίπτωση, αντα 
γραμμάτια δεν έχουν λήξει, η συγκεκριμένη χρέωση δεν 
μπορεί να θεωρηθεί ότι αφορά «εξόφληση» και άρα τίθε¬ 
ται στο επί πιστώσει τμήμα της υλοποιηθείσας επένδυσης 
μέχρι την πληρωμή της στο μέλλον. Αν τα γραμμάτια 
έχουν λήξει, πρέπει να γίνει πλήρης έλεγχος ότι αυτά 
έχουν πληρωθεί. 

Στο πλαίσιο αυτό πρέπει να ζητηθεί από το λογιστήριο ο 
δευτεροβάθμιος λογαριασμός 51 «γραμμάτια πληρω¬ 
τέα» (σε δρχ. ή ξένο νόμισμα, ανάλογα), από τον ακριβή 
έλεγχο των χρεώσεων του οποίου πρέπει να προκύπτει 
ότι αυτά πληρώθηκαν, δηλ, πρέπει να υπάρχει χρέωση 
του με την εξόφληση του συγκεκριμένου γραμματίου. 

Ελέγχοντας τον τρόπο εξόφλησής του, ελέγχεται τόσο η 
αιτιολογία της λογιστικής εγγραφής όσο και η εξοφλητική 
απόδειξη πληρωμής του (την οποία επίσης το Ο.Ε. ζητά 
από το λογιστήριο). Αν φαίνεται ότι η εξόφληση του γραμ¬ 
ματίου έγινε είτε με άλλο γραμμάτιο είτε με επιταγή, γίνε¬ 
ται περαιτέρω έλεγχος της εξόφλησης του άλλου γραμμα¬ 
τίου ή της επιταγής, όπως αυτός περιγράφτηκε πιο πάνω. 
Τέλος, τονίζεται ότι εκτός των λοιπών ελέγχων, πρέπει να 
επιδεικνύεται στο Ο.Ε. και το πρωτότυπο γραμμάτιο. 

ΓΕΝΙΚΕΣ ΕΠΙΣΗΜΑΝΣΕΙΣ 

• Η εξόφληση με μετρητά πρέπει να γίνεται υποχρεωτι- 
κώς μέσω τραπέζης (πλην εξόφλησης μικροποσών κάτω 
των δέκα πέντε χιλιάδων ευρώ). 

• Στις εισαγωγές παγίων, όλες οι πληρωμές για την ει¬ 
σαγωγή γίνονται μόνο μέσω τραπέζης. 


• Ακόμα και όταν η επιχείρηση τηρεί και λογαριασμό κα¬ 
ταθέσεων σε συνάλλαγμα για εισαγωγή παγίων γίνεται 
επίσης μόνο μέσω τραπέζης. 

• Δεν μπορούν να γίνουν αποδεκτές από το όργανο 
ελέγχου αγορές παγίων (έκδοση τιμολογίων) ή πληρω¬ 
μές για αγορά παγίων κλπ της επένδυσης που δεν γίνο¬ 
νται απευθείας (επ’ ονόματι) της επιχείρησης αλλά γί¬ 
νονται επ’ ονόματι τρίτων (μετοχών ή εταίρων ή προσώ¬ 
πων που στη συνέχεια πρόκειται να γίνουν μέτοχοι ή 
εταίροι), έστω και αν στη συνέχεια εμφανίζεται ως αύ¬ 
ξηση του Μ.Κ. το ποσό αυτό που φέρεται ότι πληρώθη¬ 
κε από τους εν λόγω μετόχους ή τρίτους σε προμηθευ¬ 
τές παγίων. 

Εξαίρεση: γίνονται αποδεκτές μόνο αν η εταιρεία είναι 
υπό σύσταση, οπότε μπορεί να γίνουν και αγορές (έκδο¬ 
ση τιμολογίων επ’ ονόματιτωνιδρυτώντης) καιπληρωμές 
χρημάτων, υπό την προϋπόθεση ότι γίνονται «για λογα¬ 
ριασμό της υπό σύσταση εταιρείας...». 

• Όλα τα τιμολόγια, αποδείξεις και λοιπά παραστατικά, 
πρέπει να έχουν εκδοθεί επ’ονόματι του φορέα της επέν¬ 
δυσης (της εταιρείας, αν υπάρχει, ή του επιχειρηματία - φυ¬ 
σικού προσώπου, σε περίπτωση ατομικών επιχειρήσεων). 

4. Επιχορήγηση Δημοσίου 

Η επιχορήγηση σύμφωνα με το νόμο και την εγκριτική 
απόφαση πρέπει να εμφανίζεται στα λογιστικά βιβλία της 
εταιρείας σε ξεχωριστό λογ/σμό με την μορφή αφορολό¬ 
γητου αποθεματικού. 

Στο λογ/σμό 41,10 «επιχορηγήσεις παγίων επενδύσεων» 
του Ε.Λ.Σ., πρέπει η εισπραχθείσα επιχορήγηση κάθε 
επένδυσης να τηρείται σε ξεχωριστό τριτοβάθμιο 
λογ/σμό με αναφορά στο σχετικό πρόγραμμα χρηματο¬ 
δότησης. Ελέγχεται ο σχετικός λογ/σμός (δηλ. 41.10) και 
διασταυρώνεται το ύψος της αναληφθείσας από την εται¬ 
ρεία επιχορήγησης μετά στοιχείαπουτηρούνται στην αρ¬ 
μόδια υπηρεσία εκταμίευσης. 

ΚΕΦΑΛΑΙΟ Γ: ΕΛΕΓΧΟΣ ΦΥΣΙΚΟΥ ΑΝΤΙΚΕΙΜΕΝΟΥ 

Τα αποτελέσματα του ελέγχου του φυσικού αντικει¬ 
μένου αποτυπώνονται στο Κεφάλαιο Δ της έκθεσης 
ελέγχου. 

Ο έλεγχος του φυσικού αντικειμένου περιλαμβάνει: 

• Έλεγχο και πιστοποίηση της υλοποίησης του φυσι¬ 
κού αντικειμένου του έργου, όπως περιγράφεται στο Πα¬ 
ράρτημα της ΚΥΑ επιχορήγησης της ΕΑΚΑΑ και σύμφω¬ 
να μετά σχέδια «ως κατασκευασθεί» («Αε όυίΙΙ»). 

• Έλεγχο της ορθότητας των τεχνικών διαδικασιών 
εκτέλεσης του έργου που εφαρμόστηκαν 

• Διαπίστωση του εύλογου ή μη του κόστους του έρ¬ 
γου, σε σχέση με ανάλογα έργα 

• Διαπίστωση του καινούργιου ή μη του εξοπλισμού 
που χρησιμοποιήθηκε 

• Έλεγχο της χρησιμοποίησης πιστοποιημένων υλικών 

• Έλεγχο της διενέργειας και των αποτελεσμάτων 
όλων των απαραίτητων δοκιμών για τη λειτουργία του 
αγωγού 

• Πιστοποίηση της τήρησης όλωντων αναγκαίων διαδι¬ 
κασιών επίβλεψης, επιθεώρησης και παραλαβής του έρ¬ 
γου, όπως διενεργήθηκαν από την ΕΑΚΑΑ 

• Έλεγχο της επίτευξης των δεικτών όπως προβλέπο- 
νται στο εγκεκριμένο Τεχνικό Δελτίο ένταξης του έργου 
στο ΕΠΑΝ 

Λόγω της ειδικής φύσης του έργου και καθώς δεν υπάρ¬ 
χει ανάλογη εμπειρία στην παραλαβή τέτοιου είδους έρ¬ 
γων, τα παραπάνω σημεία (εκτός του ελέγχου επίτευξης 
δεικτών) θα πιστοποιήσει ανεξάρτητος εμπειρογνώμο¬ 
νας, ΤίιίΓά Ραάγ ΙηερθοΙίοπ. 

Την έκθεση και τις παρατηρήσεις του ανεξάρτητου 
εμπειρογνώμονα θα λάβει υπόψη του το όργανο ελέγχου 
του ΥΠΑΝ για την συνέχιση της διαδικασίας πιστοποίη¬ 
σης του έργου. 


Από πλευράς ΕΑΚΑΑ ΑΕ η εταιρεία υποχρεούται να πα¬ 
ρέχει κάθε δυνατή διευκόλυνση στο έργο του ανεξάρτη¬ 
του εμπειρογνώμονα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Νοεμβρίου 2003 
Με εντολή Υπουργού 
Ο Γενικός Γραμματέας 
ΓΕΩΡΓΙΟΣ ΑΓΡΑΦΙΩΤΗΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34* ΑΘΗΝΑ 104 32 * ΤΕΙΕΧ 223211 ΥΡΕΤ (3Η * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: ΜΙΙρ: νννννν.θΙ^Γ - β-ιτΐ3ίΙ: \λ/θ&γπ 351 θγ @ θί.ς|Γ 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000-4 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ - Βασ. Όλγας 227 
ΠΕΙΡΑΙΑΣ - Ευριπίδου 63 
ΠΑΤΡΑ - Κορίνθου 327 

ΙΩΑΝΝΙΝΑ -Διοικητήριο 
ΚΟΜΟΤΗΝΗ - Δημοκρατίας 1 


(2310) 423 956 
(210) 413 5228 
(2610) 638 109 
(2610) 638 110 
(26510) 87215 
(25310) 22 858 


ΛΑΡΙΣΑ - Διοικητήριο 
ΚΕΡΚΥΡΑ -Σαμαρά 13 

ΗΡΑΚΛΕΙΟ - Πλ. Ελευθερίας 1 
ΛΕΣΒΟΣ -Αγ. Ειρήνης 10 


(2410)597449 
(26610) 89157 
(26610) 89105 
(2810) 396 409 
(22510) 37 181 
(22510) 37 187 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 40 σελίδες 1 θιιιό. 

• Για τα ΦΕΚ από 40 σελίδες και πάνω η τιμή προσαυξάνεται κατά 0,05 ευ ιό για κάθε επιπλέον σελίδα. 

Σε μορφή Οϋ: 


Τεύχος 

Περίοδος 

Ευκο 

Τεύχος 

Περίοδος 

Ευκο 

Α.Ε. & Ε.Π.Ε. 

Μηνιαίο 

60 

Αναπτυξιακών Πράξεων 



Α' και Β' 

3μηνιαίο 

75 

και Συμβάσεων (Τ.Α.Π.Σ.) 

Ετήσιο 

75 

Α', Β' και Δ' 

3μηνιαίο 

90 

Νομικών Προσώπων 



Α' 

Ετήσιο 

180 

Δημοσίου Δικαίου (Ν.Π.Δ.Δ.) 

Ετήσιο 

75 

Β' 

Ετήσιο 

210 

Δελτίο Εμπορικής και 



Γ 

Ετήσιο 

60 

Βιομηχανικής Ιδιοκτησίας (Δ.Ε.Β.Ι.) 

Ετήσιο 

75 

Δ' 

Ετήσιο 

150 

Ανωτάτου Ειδικού Δικαστηρίου 

Ετήσιο 

75 

Παράρτημα 

Ετήσιο 

75 

Διακηρύξεων Δημοσίων Συμβάσεων 

Ετήσιο 

75 


Η τιμή πώλησης του Τεύχους Α.Ε. & Ε.Π.Ε. σε μορφή Ωϋ - γοπι για δημοσιεύματα μετά το 1994 καθορίζεται σε 30 ευτο ανάτεμάχιο, 
ύστερα από σχετική παραγγελία. 

Η τιμή διάθεσης φωτοαντιγράφων ΦΕΚ 0,15 ευτο ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 


Από το ΙηΙεπΊβΙ 


Τεύχος 


Κ.Α.Ε. Προϋπολογισμού 
2531 


Κ.Α.Ε. ΤΑΠΕΤ 
3512 


Κ.Α.Ε. Προϋπολογισμού 
2531 


Κ.Α.Ε. ΤΑΠΕΤ 
3512 


θυιΌ 

θυιΌ 

ΘΙΙΓΟ 

θυιΌ 

205 

10,25 

176 

8,80 

293 

14,65 

205 

10,25 

59 

2,95 

ΔΩΡΕΑΝ 


293 

14,65 

147 

7,35 

147 

7,35 

88 

4,40 

59 

2,95 

ΔΩΡΕΑΝ 


30 

1,50 

ΔΩΡΕΑΝ 


59 

2,95 

30 

1,50 

ΔΩΡΕΑΝ 

- 

ΔΩΡΕΑΝ 


ΔΩΡΕΑΝ 

- 

ΔΩΡΕΑΝ 


2.054 

102,70 

587 

29,35 

205 

10,25 

88 

4,40 



352 

17,60 


Α' (Νόμοι, Π.Δ., Συμβάσεις κτλ.) 

Β' (Υπουργικές αποφάσεις κτλ.) 

Γ' (Διορισμοί, απολύσεις κτλ. Δημ. Υπαλλήλων) 

Δ' (Απαλλοτριώσεις, πολεοδομία κτλ.) 

Αναπτυξιακών Πράξεων και Συμβάσεων (Τ.Α.Π.Σ.) 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

Παράρτημα (Προκηρύξεις θέσεων ΔΕΠ κτλ.) 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Προκηρύξεων Α.Σ.Ε. Π. 

Ανωνύμων Εταιρειών & Ε.Π.Ε. 

Διακηρύξεων Δημοσίων Συμβάσεων (Δ.Δ.Σ.) 

Α', Β' καιΔ' 

Το κόστος για την ετήσια συνδρομή σε ηλεκτρονική μορφή για τα προηγούμενα έτη προσαυξάνεται πέραν του ποσού της ετήσιας 
συνδρομής του έτους 2003 κατά 6 ευτο ανά έτος παλαιότητας και κατά τεύχος 


* Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη φροντίδα του 
ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

1 Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηίβιτίθΐ, με την καταβολή των αντίστοιχων 
ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

1 Η εγγραφή ή ανανέωση της συνδρομής πραγματοποιείται το αργότερο μέχρι την 31ην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από Οδ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 











































